EGO Aimo diuina miseratione Matisconensis Episcopus,  eiusdem Ecclesię Capitulum. Omnibus notum facimus præsentes litteras inspecturis, quod nos recepimus a domno ROLANDO venerabili Abbate,  Conuentu Cluniacensi centum marchas argenti, quas nobis debebant ad emendos redditus secundum formam compositionis, quæ facta suit inter Ecclesiam nostram,  Ecclesiam Cluniacensem, tempore domni Pontij bonæ mæmoriæ Matisconensis Episcopi,  domni GIROLDI tunc Abbatis Cluniacensis super procurationibus, quæ petebantur in decanatibus suis, in diœcesi nostra, qui ad Ecclesiam Cluniacensem spectare noscuntur, mediantibus domno Hugone quondam Priore Siluiniacensi,  Magistro Columbo Subdiacono domni Papæ, in quos ab vtraque parte super hoc compromissum fuit, sicut in authentico super hoc confecto,  Ecclesiæ Clun. tradito plenius continetur. Nos igitur in præfatæ solutionis testimonium, exceptioni non numeratæ pecuniæ renunciantes, præsentem Chartulam Ecclesiæ Cluniacens. dedimus, sigillorum nostrorum impressione roboratam. Adiicientes, vt litteræ, quas Ecclesia nostra super hoc debito centum marcharum ab Ecclesia Cluniacens. habuit, irritæ sint  inanes, ne per illas ab aliquo valeat deinceps conueniri. Actum anno gratiæ M. CCXXI. mense Ianuario.